- Hindi News
- National
- चिकित्सा शिविर में पथरी, प्रोस्टेट और निसंतानता के 120 मरीजों की हुई जांच
चिकित्सा शिविर में पथरी, प्रोस्टेट और निसंतानता के 120 मरीजों की हुई जांच
विनायकाअस्पताल और दैनिक भास्कर के संयुक्त तत्वावधान में लगे निशुल्क चिकित्सा शिविर में रविवार को पथरी, प्रोस्टेट, निसंतानता और स्त्री रोग के 120 मरीजों की जांच की गई। इंदिरा कॉलोनी के विश्वकर्मा भवन में लगे शिविर में ऑपरेशन योग्य मरीजों का चयन हुआ। उनका विनायका अस्पताल जोधपुर में भामाशाह बीमा योजना के तहत ऑपरेशन होगा।
मुख्य अतिथि नागौर विधायक हबीबुर्रहमान, अध्यक्ष सभापति कृपाराम सोलंकी, विशिष्ट अतिथि गौतमचंद और संयोजक संजय पिंचा ने शिविर का उद्घाटन किया। संचालिका डॉ. कविता शर्मा ने बताया कि शिविर में विनायका अस्पताल के विशेषज्ञ डॉक्टरों ने पथरी, प्रोस्टेट, बच्चेदानी और स्त्री रोग के ऑपरेशन योग्य मरीजों काे जोधपुर शिफ्ट किया। जहां एडवांस लेजर दूरबीन विधि से ऑपरेशन किए जाएंगे। शिविर का मुख्य उद्देश्य भामाशाह स्वास्थ्य बीमा योजना का मरीजों को पूरा लाभ दिलाना है। ताकि मरीजों को अत्याधुनिक सुविधाएं कम दर पर मिले। अस्पताल में निसंतान दंपतियों को आधुनिक तकनीक से किफायती दरों पर इलाज मुहैया करवाया जाता है। वे खुद सिंगापुर में ट्रेनिंग ले चुकी हैं। उनके अलावा विशेषज्ञ डॉक्टर करीना दुबे अस्पताल में पूर्णकालिक सेवा देती हैं। विनायका यूरोलॉजी विभाग का भी एकमात्र अस्पताल है। यहां पथरी का अत्याधुनिक 100 वॉट होलमियम लेजर मशीन से ऑपरेशन किया जाता है। डॉ. कविता शर्मा ने बताया कि विनायका अस्पताल भामाशाह स्वास्थ्य बीमा योजना के तहत मरीजों को निशुल्क इलाज मुहैया करवाने में अग्रणी रहा है।
नागौर. शिविर में एक महिला मरीज की जांच करते चिकित्सक।
tgl_Latn sot_Latn hin_Deva hin_Deva hin_Deva hin_Deva hin_Deva